section_heading: 2012 - 2016: The X Factor i Fifth Harmony
paragraph_text: Camila Cabello prijavila se na audiciju za The X Factor u Greensborou, North Carolina te izvorno dospjela na listu čekanja za nastup pred žirijem. Nakon što je dva dana zaredom njena audicija bila odbijena zbog nedostatka vremena i daleke poziciji na listi, treći dan napokon je nastupila s pjesmom "Respect" Arethe Franklin te osigurala prolaz u daljnje natjecanje. Njena audicija nije emitirana u serijalu The X Factor zbog problema s autorskim pravima na pjesmu. Nakon eliminacije u "bootcamp" fazi natjecanja, žiri je pozvao Cabello uz još četiri eliminirane kandidatkinje: Ally Brooke, Normani Kordei, Lauren Jauregui i Dinah Jane Hansen te oformio žensku vokalnu grupu kasnije nazvanu Fifth Harmony.